CELEX: 32016D0217(01)
Language: et
Date: 2016-02-11 00:00:00
Title: Komisjoni rakendusotsus, 11. veebruar 2016, millega võetakse vastu Euroopa Parlamendi ja nõukogu määruse (EL) nr 649/2012 kohased liidu impordiotsused teatud kemikaalide kohta ning muudetakse komisjoni otsuseid 2005/416/EÜ ja 2009/966/EÜ

17.2.2016   
            
            
               ET
            
            
               Euroopa Liidu Teataja
            
            
               C 61/5
            
         KOMISJONI RAKENDUSOTSUS,
   11. veebruar 2016,
   millega võetakse vastu Euroopa Parlamendi ja nõukogu määruse (EL) nr 649/2012 kohased liidu impordiotsused teatud kemikaalide kohta ning muudetakse komisjoni otsuseid 2005/416/EÜ ja 2009/966/EÜ
   (2016/C 61/06)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 4. juuli 2012. aasta määrust (EL) nr 649/2012 ohtlike kemikaalide ekspordi ja impordi kohta, (1) eelkõige selle artikli 13 lõike 1 teist lõiku,
   olles konsulteerinud komiteega, kes on moodustatud vastavalt Euroopa Parlamendi ja nõukogu 18. detsembri 2006. aasta määruse (EÜ) nr 1907/2006 (mis käsitleb kemikaalide registreerimist, hindamist, autoriseerimist ja piiramist (REACH) ja millega asutatakse Euroopa Kemikaaliamet ning muudetakse direktiivi 1999/45/EÜ ja tunnistatakse kehtetuks nõukogu määrus (EMÜ) nr 793/93, komisjoni määrus (EÜ) nr 1488/94 ning samuti nõukogu direktiiv 76/769/EMÜ ja komisjoni direktiivid 91/155/EMÜ, 93/67/EMÜ, 93/105/EÜ ja 2000/21/EÜ) (2) artiklile 133,
   ning arvestades järgmist:
   
               (1)
            
            
               Määruse (EL) nr 649/2012 kohaselt otsustab komisjon liidu nimel iga sellise kemikaali puhul, mille suhtes kohaldatakse eelnevalt teatatud nõusoleku (PIC) protseduuri, kas lubada selle importi liitu või mitte.
            
         
               (2)
            
            
               ÜRO Keskkonnaprogramm (UNEP) ning Toidu- ja Põllumajandusorganisatsioon (FAO) on määratud osutama sekretariaaditeenuseid eelnevalt teatatud nõusoleku protseduuri läbiviimiseks teatavate ohtlike kemikaalide ja pestitsiidide rahvusvahelises kaubanduses rakendatava eelnevalt teatatud nõusoleku protseduuri käsitleva Rotterdami konventsiooni kohaselt (edaspidi „Rotterdami konventsioon”), mis on heaks kiidetud nõukogu otsusega 2006/730/EÜ (3).
            
         
               (3)
            
            
               Komisjon, kes toimib ühise määratud asutusena, on kohustatud liidu ja liikmesriikide nimel edastama Rotterdami konventsiooni sekretariaadile (edaspidi „sekretariaat”) selliste kemikaalide impordiotsused, mille suhtes kohaldatakse eelnevalt teatatud nõusoleku protseduuri.
            
         
               (4)
            
            
               Kemikaal metamidofoss on konventsiooniosaliste konverentsi seitsmenda kohtumise otsusega RC 7/4 lisatud Rotterdami konventsiooni III lisasse. Seetõttu peab iga konventsiooniosaline esitama sekretariaadile impordivastuse vormi, et metamidofossi saaks lisada pestitsiidide loetellu. Kustutatakse III lisas olev metamidofossi sisaldavaid eriti ohtlikke pestitsiidivorme (lahustuvad vedelvormid toimeaine sisaldusega üle 600 g/l) käsitlev kanne; samuti kustutatakse selle kande kohta esitatud impordivastuste vormid. Komisjon on saanud sekretariaadilt selle kohta teavet otsustamise juhenddokumendi vormis. Metamidofossi turulelaskmine ja kasutamine taimekaitsesegude koostisainena on keelatud Euroopa Parlamendi ja nõukogu määrusega (EÜ) nr 1107/2009 (4).
            
         
               (5)
            
            
               On vaja muuta varasemaid impordiotsuseid kemikaalide DDT ja etüleenoksiidi suhtes, et kajastada liidu laienemist 1. juulil 2013, ning samuti selleks, et võtta arvesse regulatiivset arengut liidus kõnealuste otsuste vastuvõtmisest saadik.
            
         
               (6)
            
            
               Euroopa Parlamendi ja nõukogu määruse (EL) nr 528/2012 (5) kohaselt on etüleenoksiidi turul kättesaadavaks tegemine ja kasutamine piiratud ühe kindla valdkonnaga vastavalt komisjoni delegeeritud määrusele (EL) nr 1062/2014 (6). Seega on importimine lubatud ainult nimetatud konkreetse kasutuse jaoks. Liikmesriigid võivad otsustada, kas nad lubavad oma territooriumil seda määruse (EL) nr 528/2012 kohast kasutamist.
            
         
               (7)
            
            
               Euroopa Parlamendi ja nõukogu määruse (EÜ) nr 850/2004 (7) kohaselt on Euroopa Liidus keelatud DDT tootmine, turuleviimine ja kasutamine, kas iseseisvalt, valmististes või koostisainena.
            
         
               (8)
            
            
               Metamidofossi käsitlevad impordiotsus tuleks vastu võtta ning komisjoni otsuseid 2005/416/EÜ (8) ja 2009/966/EÜ (9) tuleks vastavalt muuta,
            
         ON TEINUD JÄRGMISE OTSUSE:
   Artikkel 1
   Võetakse vastu metamidofossi importi käsitlev otsus I lisas esitatud impordivastuse vormis.
   Artikkel 2
   Otsus etüleenoksiidi impordi kohta, mis on sätestatud otsuse 2009/966/EÜ II lisas, asendatakse etüleenoksiidi käsitleva impordiotsusega, mis on sätestatud käesoleva otsuse II lisas impordivastuse vormis.
   Artikkel 3
   Otsus DDT impordi kohta, mis on sätestatud otsuse 2005/416/EÜ I lisas, asendatakse DDT-d käsitleva impordiotsusega, mis on sätestatud käesoleva otsuse III lisas impordivastuse vormis.
   
      Brüssel, 11. veebruar 2016
      
         
            Komisjoni nimel
         
         
            komisjoni liige
         
         Karmenu VELLA
      
   
   
      (1)  ELT L 201, 27.7.2012, lk 60.
   
      (2)  ELT L 396, 30.12.2006, lk 1.
   
      (3)  Nõukogu otsus 2006/730/EÜ, 25. september 2006, teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni Euroopa Ühenduse nimel sõlmimise kohta (ELT L 299, 28.10.2006, lk 23).
   
      (4)  Euroopa Parlamendi ja nõukogu määrus (EÜ) nr 1107/2009, 21. oktoober 2009, taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT L 309, 24.11.2009, lk 1).
   
      (5)  Euroopa Parlamendi ja nõukogu määrus (EL) nr 528/2012, 22. mai 2012, milles käsitletakse biotsiidide turul kättesaadavaks tegemist ja kasutamist (ELT L 167, 27.6.2012, lk 1).
   
      (6)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).
   
      (7)  Euroopa Parlamendi ja nõukogu määrus (EÜ) nr 850/2004, 29. aprill 2004, püsivate orgaaniliste saasteainete kohta ning millega muudetakse direktiivi 79/117/EMÜ (ELT L 158, 30.4.2004, lk 7).
   
      (8)  Komisjoni otsus 2005/416/EÜ, 19. mai 2005, millega võetakse vastu Euroopa Parlamendi ja nõukogu määruse (EÜ) nr 304/2003 kohased ühenduse impordiotsused teatavate kemikaalide kohta ning muudetakse otsuseid 2000/657/EÜ, 2001/852/EÜ ja 2003/508/EÜ (ELT L 147, 10.6.2005, lk 1).
   
      (9)  Komisjoni otsus 2009/966/EÜ, 30. november 2009, millega võetakse vastu Euroopa Parlamendi ja nõukogu määruse (EÜ) nr 689/2008 kohased ühenduse impordiotsused teatavate kemikaalide kohta ning muudetakse komisjoni otsuseid 2000/657/EÜ, 2001/852/EÜ, 2003/508/EÜ, 2004/382/EÜ ja 2005/416/EÜ (ELT L 341, 22.12.2009, lk 14).
   
      I LISA
      Metamidofossi impordi otsus
      
         
      
         
      
         
   
   
      II LISA
      Etüleenoksiidi käsitlev läbivaadatud impordiotsus
      
         
      
         
      
         
      
         
   
   
      III LISA
      DDT-d käsitlev läbivaadatud impordiotsus